# data[].attributes.body
Uudessa sarvela-salissa olisi mahdollista esittää elokuvia.

Valmistelu: Mukava idea! Olisivatko elokuvat kävijöille maksullisia vai maksuttomia? Vaikuttaa kovasti järjestettävien elokuvien määrään. Uusia elokuvia vai vanhoja? Vaikuttaa paljon elokuvan hankintahintaan näytettäväksi.

Järjestelyt vaativat henkilöstöresurssia myös elokuvien ajalle. Salin siivous pitää huomioida myös kuluissa.

Hinta-arvio: Riippuu toteutuksesta.

JATKOTYÖSTÖ: Mahdollista toteuttaa pääosin vanhojen klassikkoelokuvien osalta, joissa kustannukset pysyvät kohtuullisina. Voidaan toteuttaa osana osallistuvaa budjetointia muutamia kertoja.

# data[].attributes.body
Hankitaan VR-laseja kirjastoon käytettäväksi ja kouluille lainattaviksi.

Valmistelu: Minkälaiseen laitteeseen lasit yhdistetään? Kaikki lasit eivät sovi kaikkien laitteiden kanssa. Minkälaiseen käyttöön, pelaamiseen? Miten huolehditaan, että pysyvät ehjinä?

Hinta-arvio: Riippuu hankittavista VR-laseista

JATKOTYÖSTÖN KOMMENTIT: Idea siirretään ei-eteneviin, koska laitteiden hankinta on haasteellista yleiseen käyttöön ja niiden hyöty kohdistuu jokseenkin pieneen kohderyhmään. Kirjastoilla vaatisi tilan ja "päätelaitteiden" lisäksi henkilöstöä valvomaan käyttöä.

# data[].attributes.body
Yhdistetty kaksi samankaltaista ideaa. Näyttävää jouluvalaistusta Tupokseen esim. koulun ja nuorisotalon ympäristöön. Jonkinlaista jouluvalaistukseksi luettavaa Tupoksessa on toistaiseksi ollut vain #tupos-kyltin vieressä sekä koulun pihalla (hivenen valoa kuultavat, epäesteettiset lahjapaketit). Kirkonkylän jouluvalaistukseen verrattuna Tupokseen ei ole panostettu.

Valmistelu: Mukava idea ja tämä nousee esille säännöllisesti! Minkälaiset valot voisivat olla?

Hinta-arvio: 10 000 euroa.

JATKOTYÖSTÖN KOMMENTIT: Pienennetään budjettia 8 000 euroon.

# data[].attributes.headline
48. Lisää roskiksia kirkonkylälle koiran jätöksiä varten

# data[].attributes.subject
48. Lisää roskiksia kirkonkylälle koiran jätöksiä varten

# data[].attributes.body
Kirkonkylän alueella on suhteellisen rajallinen määrä kakkapussiystävällisiä roskiksia. Nykyiset roskikset ovat välillä hyvinkin täynnä, eikä niiden harva lukumäärä sekä pitkä etäisyys toisitaan kannusta hyödyntämään niitä. Koiran jätöksiä kertyy teiden varsille.

Lisäämällä roskiksien määrää strategisille paikoille saataisiin kannustettua kuntalaisia keräämään lemmikkiensä jätökset sen sijaan että ne jätetettäisiin teiden varsille lojumaan.

Ylläpitokustannuksien liiallisen kasvun välttämiseksi astiat tulisi sijoittaa olemassaolevien reittien läheisyyteen.

Valmistelu: Käytännöllinen idea. Idean esittäjän mukaisesti hyödynnettäisiin olemassa olevia reittejä. Mihin roskiksia pitäisi laittaa?

Hinta-arvio: 3 000 euroa.

# data[].attributes.headline
49. Seinämaalauksia, eli muraaleja, kunnan rakennuksiin

# data[].attributes.subject
49. Seinämaalauksia, eli muraaleja, kunnan rakennuksiin

# data[].attributes.body
Seinämaalauksia eli muraaleja kunnan keskeisiin rakennuksiin. Lakeustalon Liminganraitin puoleiselle seinälle, Adoran viereiseen päätyyn tulisi esim.mustavariksia kuvaava maalaus. Liminganlahden koulun Linnukkatien puoleiseen päätyyn/kulmaan maalattaisiin esim.joutsenia.

Valmistelu: Hieno idea! Toteutuksessa useita eri vaihtoehtoja (taiteilijat, opiskelijat jne.), jolloin myös toteutushinta vaihtelee.

Hinta-arvio: 10 000 euroa.

# data[].attributes.headline
50. Limingan kirjaston edustan viheralue viihtyisäksi

# data[].attributes.subject
50. Limingan kirjaston edustan viheralue viihtyisäksi

# data[].attributes.body
Idea jätetty kaksi kertaa. Limingan kirjaston edustalla oleva viheralue kaipaa piristystä. Alue ei ole suuri, joten viheralueen ja autotien välissä on tarvetta pensasaidalle. Tässä ehdotuksessa alueelle tuotaisiin myös runsaasti erilaisia kasveja esim. omenapuita ja marjapensaita, sekä toteutettaisiin ympäristöön väriä tuovia perennaistutuksia. Lisäksi alueella voisi olla esimerkiksi nuotiointipaikka, pieniä rimpuilutelineitä lapsille ja muita istuma-/oleilupaikkoja.

Valmistelu: Hyvä idea! Nuotiopaikka voi olla haasteellinen, mutta istumapaikat ja telineet olisivat varmasti tervetulleita. Samalla mahdollistaisivat esim. pihakonserttien pidon kirjaston ylätasanteelta. Rahaa voi käyttää myös istutusaltaisiin.

Hinta-arvio: 5 000 euroa.

# data[].attributes.body
Kukkaniitty, joka sisältää erilaisia niittykukkia.

Valmistelu: Hyvä idea, vaatii hieman taustaselvittelyjä, esimerkiksi sijoittelun osalta. Tupoksessa ollut auringonkukkapelto kesällä 2023, joka on tulossa myös kesälle 2024. Jos halutaan lisää peltoja, vaatii hieman selvittelyjä maa-alueiden osalta. Niityn sijasta mahdollista myös esim. katuvarsille.

Hinta-arvio: 2500 euroa.

# data[].attributes.body
Istutetaan Suomessa luonnollisestikkin kasvavia puita ja pensaita jollekkin alueelle, missä nyt kasvaa pelkkä nurmikko. Kohteita voisi olla useampia, jos alueet ovat pieniä.

Valmistelu: Hyvä idea, koululaiset voisivat olla mukana toteuttamassa!

Hinta-arvio: 3000 euroa.

# data[].attributes.body
Linnunpönttöjen hankinta kuntalaisille siten, että ne on toimitettava Limingan ja Tupoksen kyläkeskusten läheisyydessä oleviin puistometsiin. Erikokoisia lentoaukkoja, ohjeet miten ja mihin voi pöntön asentaa. Mille linnuille se on tarkoitettu, mitä hyötyä pöntöistä on ja pöntön mahdollisten lajien tuntomerkit, elintavat, ruoka, elinympäristö jne.

Valmistelu: Hauska ja erilainen idea! Toteutuskelpoinen ja voidaan toteuttaa eri tavoin yhdessä yhteistyökumppanien kanssa. Voidaan sitoa yhteen myös jonkun tapahtuman kanssa. Mitä mieltä sinä olet?

Hinta-arvio: 1500 euroa.

# data[].attributes.headline
36. Playstation ja iso TV Tupoksen kirjastolle

# data[].attributes.subject
36. Playstation ja iso TV Tupoksen kirjastolle

# data[].attributes.body
Lisäisi kirjaston käyttöä ja tekemistä lapsille.

Valmistelu: Kiva idea, joka monipuolistaisi kirjaston tilojen käyttöä. Tulisi huolehtia kuitenkin, että kirjastossa pysyy "rauha maassa" kaikille kävijöille. Voisi olla tietyt aukioloajat?

Hinta-arvio: 1 500 euroa.

# data[].attributes.body
Uusia lautapelejä kirjastoihin pelattavaksi ja lainattavaksi.

Valmistelu: Kiva, matalan kynnyksen idea! Minkälaisia pelejä sinä toivoisit kirjastoille? Mitä muuta vastaavaa kirjastoon voitaisiin hankkia pelien lisäksi?

Hinta-arvio: 800 euroa - 400 euroa per kirjasto.

# data[].attributes.body
Ompelukone ja saumuri kirjastoon yhteiskäyttöä varten. Tällaista konseptia on jo hyödynnetty muissa kirjastoissa esimerkiksi pääkaupunkiseudulla ja uskoisin, että tämä olisi myös Limingassa suosittu lisäys kirjaston palveluihin.

Valmistelu: Mukava ja helposti toteutettava idea! Sijoittelu huomioitava ja tilojen muu käyttö.

Hinta-arvio: Tarkentuu.

# data[].attributes.body
Koko perheen kesäfestarit. Pikinik konsertin tyylisesti muutama esiintyjä, päivällä jokin lapsille suunnattu, illemmalla nuorisolle/aikuisille suunnattu konsertti.

Valmistelu: Onnistuisi järjestää esimerkiksi Abrahamin kulttuuripuistossa. Artistien palkkiot ovat kuitenkin suuria, joten 10 000 euron budjetti on hyvin rajallinen. Mutta varmasti mukavan tapahtuman saisi järjestettyä silti!

Minkälaisen tapahtuman sinä haluaisit? Minkälaista toimintaa tapahtumassa olisi?

Hinta-arvio: 10 000 euroa.

# data[].attributes.headline
40. Työttömille ja yksinäisille toimintaa

# data[].attributes.subject
40. Työttömille ja yksinäisille toimintaa

# data[].attributes.body
Toiminta joka edistäis lähtemään mielenterveydestä kärsiviä työttömiä tai yksinäisiä kuntalaisia herkemmin liikkeelle. Vertaistukea. Vähä niinkuin taikupaja toiminta mutta mielenterveyshaasteista kärsineille.

Valmistelu: Erittäin tärkeä teema! Minkälaista toiminta voisi olla? Miten saadaan ihmiset osallistumaan?

Hinta-arvio: 4 000 euroa.

# data[].attributes.body
Perheretkiä perheille eri kohteisiin.

Valmistelu: Tämä voisi onnistua esimerkiksi siten, että kunta järjestää kuljetuksia retkille lähiseuduille. Tietty määrä perheitä mahtuisi mukaan, ilmoittautumisen kautta - mahdollinen pieni maksu osallistumisesta. Retken muut osiot olisivat omakustanteisia. Mitkä voisivat olla sopivia lähikohteita? Kuljetusten hinnat riippuvat matkan pituudesta 500 euroa ylöspäin per bussi.

Hinta-arvio: 5 000 euroa.

# data[].attributes.body
Kunta antaa käsityöläisille ilmaiset tilat esim. joulumyyntiin, pienet eläkeläiset saisivat hieman enemmän tuloja. Käsityöläiset joko itse myyvät tuotteet tai jakavat vuorot.

Valmistelu: Kulut syntyisivät lähinnä tilavuokrasta sekä henkilön palkasta, joka päivystäisi myyntipaikalla. Myyntiaika voisi olla 1-1,5 kuukautta. Löytyisikö kunnasta sopiva tila tähän tarkoitukseen? Voisi olla esimerkiksi joulumyyjäiset? Mitä muuta?

Hinta-arvio: 10 000 euroa.

JATKOTYÖSTÖ: Jotta kuluja saadaan hieman alemmaksi, muokataan ideaa pop up -myyntitapahtumaksi tai lyhyemmäksi jaksoksi.

# data[].attributes.headline
43. Tapahtuma lasten ja nuorten mielenterveyden tukemiseen

# data[].attributes.subject
43. Tapahtuma lasten ja nuorten mielenterveyden tukemiseen

# data[].attributes.body
Messujen tyyppinen tapahtuma lasten ja nuorten jaksamisen ja mielenterveyden tukemiseen. Messuilla voisi esitellä toimintaansa erilaiset yhdistykset, jotka tekevät mielenterveystyötä, harrastusmahdollisuuksien esittelyä, jatko-opintojen esittelyä ja kaikkea muuta kivaa nuorille. Mikseipä messuilla voisi olla vaikka kaikenikäisille lapsille sopivaa standuppia tai esiintymässä jokin nuorten suosikki somejulkkis. Koululaiset saisivat itse vaikuttaa tapahtuman ideointiin ja tapahtuman ajankohta voisi olla ennen koulujen alkua syksyllä.

Valmistelu: Hyvä idea! Voisiko toimia esim. Äxön-tapahtuman yhteydessä?

Hinta-arvio: 4 000 euroa.

# data[].attributes.headline
44. Uusi dreija ja dreijauslevyjä Liminganlahden koululle

# data[].attributes.subject
44. Uusi dreija ja dreijauslevyjä Liminganlahden koululle

# data[].attributes.body
Liminganlahden koululla pidetään mm. kansalaisopiston suosittua keramiikkakurssia. Dreija on käsittääkseni epäkunnossa eikä se pyöri kuin toiseen suuntaan. Myös dreijauslevyt helpottaisivat dreijauksen opettelua.

Valmistelu: Mukava, helposti toteutettava idea!

Hinta-arvio: Tarkentuu.

# data[].attributes.body
Kaksi samaa ideaa yhdistetty. Rahalla hankittaisiin yksi Muksubussi Limingan päiväkotien käyttöön.

Valmistelu: Kiva idea! Tällä hetkellä Limingassa on päiväkotien käytössä yksi Muksubussi. 10 000 eurolla voitaisiin ostaa yksi Muksubussi ilman lisävarusteita.

Hinta-arvio: 10 000 euroa.

# data[].attributes.body
Välituntipihalla ei ole istumapaikkoja. Tarvitaan penkkejä.

Valmistelu: Onnistuu! Esim 5 kpl penkkejä.

Mikä olisi sopiva määrä penkkejä?

Hinta-arvio: 5 000 euroa.

# data[].attributes.headline
27. Liikuteltava kaukalo ja/tai betoninen pingispöytä Liminganlahden koulun pihalle

# data[].attributes.subject
27. Liikuteltava kaukalo ja/tai betoninen pingispöytä Liminganlahden koulun pihalle

# data[].attributes.body
Liminganlahden koulupihan viihtyvyyden ja harrastamisen lisääminen. Koulunpihalla on haasteena, että kaikki pallopelejä haluavat harrastavat eivät mahdu kaukaloihin pelaamaan välituntien aikana. Yläkoulun pihalla ei tällä hetkellä voi harrastaa jalkapalloa, koska siinä ei ole erillistä kaukaloa ja muutenkin liikuntapaikkojen määrä on olematon.

Piha ei aktivoi nuoria liikkumaan vaan olemaan ruuduilla tai vielä pahempi jäämään välitunnin ajaksi sisätiloihin. Irrotettavat ja siirreltävät kentänlaidat eli kaukalorakenteet voisi olla nuorten itse siirreltävissä ja liikuteltavissa.

Valmistelu: Välituntiliikunta on tärkeää lapsille ja nuorille. Ideat, jotka edistävät arkiliikuntaa lasten ja nuorten päivissä, ovat erittäin kannatettavia. Kymppitonnin budjetti riittää jompaan kumpaan. Kumpi sinusta on tärkeämpi?

JATKOTYÖSTÖN KOMMENTIT: Toiveita nousi esille liikuteltavasta kaukalosta. Muokataan ideaa kuntalaisäänestykseen kaukaloksi.

# data[].attributes.headline
28. Jalkapallomaalit, jalkapalloja sekä muuta välineistöä välitunneille

# data[].attributes.subject
28. Jalkapallomaalit, jalkapalloja sekä muuta välineistöä välitunneille

# data[].attributes.body
Yhdistetty kaksi samankaltaista ideaa. Siirreltäviä jalkapallomaaleja oppilaiden pihapeleihin koulupäivän aikana ja vapaa-aikana. Lisäksi hankittaisiin jalkapalloja ja muita pihapelitarvikkeita.

Valmistelu: Kiva idea! Ideassa ei tarkennettu koulua. Mille koululle jalkapallomaaleja toivottaisiin erityisesti?

Jalkapallomaalien hankinnassa kunnan tulee huomioida käyttäjäturvallisuus ja maalien tulee olla tarpeeksi kantavia, eivätkä ne saa kaatua ja aiheuttaa vaaratilanteita muille pihallaolijoille. Jalkapallomaalien hinnat (pienet maalit) vaihtelevat 400-1000 euron kappalehinnan välillä.

Minkä kokoisia maaleja haluattaisiin? Mitä muita pihapelitarvikkeita haluttaisiin?

Hinta-arvio: Riippuu toteutuksesta.

# data[].attributes.body
Vuosihuoltojen yhteydessä viinimarjapensaiden istutuksia päiväkotien ja koulujen pihoille. Terveellistä välipalaa ja terveellisiä elämäntapoja lähiluonnosta. Myös muina vuodenaikoina antavat vihreyttä/suojaa/viihtyisyyttä. Helppohoitoisia ja voivat kasvaa jopa ilman kitkemistä ja hoitoa.

Valmistelu: Toteuttamiskelpoinen idea! Voidaan tehdä kustannustehokkaasti ja olisi mukava lisä varhaiskasvatukseen. Koulujen pihat ovat valmiiksi suunniteltuja. Tällä hetkellä olisi kaksi päiväkotia, johon toteutus olisi helppo järjestää aikataulussa.

Hinta-arvio: 1000 euroa.

# data[].attributes.body
Osallistuvan budjetoinnin rahalla maksetaan liminkalaisten esikoululaisten bussikyydit Ouluhallissa järjestettävään Turvaa tenaville -tapahtumaan. Tapahtuma järjestetään vuosittain lokakuussa Ouluhallissa.

Viime vuoden tapahtuma kokosi 3200 kävijää Oulun ja lähikuntien eskarilaisia vierailemaan tapahtumassa.

Myös liminkalaisten lasten kuljettaminen tapahtumaan kannattaa, koska samanlaista kattausta näytteilleasettajia ei saada koottua tänne paikkakunnalle. Tapahtuman järjestää liikenneturva, Oulun poliisi, Oulu-koillismaan pelastuslaitos, sekä Oulun vaka. Lisäksi mukana on Oulun infra -liikelaitos, OSAO turvallisuus- ja kuljetusala, Oulun hätäkeskus, Länsi-Suomen merivartiosto7rajavartiolaitos, VaPePa, Skal Pohjois-Suomi.

Tapahtumaan osallistuminen on lapselle vaikuttava kokemus ja käynnistä riittää kerrottavaa pitkäksi aikaa.

Valmistelu: Ihanan erilainen idea! Hyödyntää jo olemassa olevaa tapahtumaa, joten helppo toteuttaa. Kohderyhmänä liminkalaiset eskarit?

Hinta-arvio: 1500 euroa.

# data[].attributes.body
Varhaiskasvatuksen työntekijöille hankittaisiin esim. lelujen keräämiseen työkaluksi poiminta-apuri. Tämä helpottaisi suuresti muutenkin fyysisesti kuormittavaa työtä ja säästäisi monen selkää. Lapsien kanssa leluja opetellaan keräämään, mutta hyvin usein joutuu sisällä, sekä ulkona kiireessä leluja noukkimaan.

Valmistelu: Työn tekoa helpottava idea. Edullisesti toteutettava.

Hinta-arvio: 500 euroa.

JATKOTYÖSTÖN KOMMENTIT: Saatu kommentti poiminta-apureiden hankkimisesta kunnan muusta budjetista on huomioitu ja asiaa lähdetään edistämään toista reittiä. Päiväkodinjohtajat selvittävät henkilöstön tarvetta poiminta-apureille ja tarpeen mukaan hankintaan yksiköihin.

# data[].attributes.body
Digivälineitä varhaiskasvatukseen. Opetushallituksen varhaiskasvatussuunnitelman perusteissa mainitaan että digitaalisuus on osa yhteiskuntaa, jossa lapsi kasvaa ja että digiosaaminen vahvistaa ja edistää lasten koulutuksellista tasa-arvoa. Jotta varhaiskasvatus voi ohjata lapsia digitaalisten ympäristöjen monipuoliseen, turvalliseen ja vastuulliseen käyttöön, pitää siihen olla välineet.

Valmistelu: Varhaiskasvatuksesta löytyy tällä hetkellä Limingasta noin 20-30 tablettia eri yksiköistä. Rahalla voidaan hankkia laitteita varhaiskasvatukseen, esimerkiksi tabletteja. 10 000 eurolla saa maksimissaan 20 tablettia huomioiden, että laitteisiin tarvitaan myös hallinta.

Hinta-arvio: 10 000 euroa.

# data[].attributes.body
Muutama vuosi sitten Lukeva Liminka -hankkeen aikana kaikki yläkoululaiset pääsivät kuuntelemaan kirjoja kuukauden ajan ilmaiseksi. Oppilaat pitivät tästä todella paljon, ja erityisesti siitä oli hyötyä heikommille lukijoille. Olisi mukava, että kaikki kunnan nuoret saisivat mahdollisuuden tutustua äänikirjoihin vähintään kerran yläkouluaikanaan. BookBeatin kuukauden tilausjakso maksaa tällä hetkellä 2,50e (+alv. 10%), joten kokonaiskustannus olisi kaikkien kunnan yläkoululaisten osalta noin 2000 euron luokkaa. Jaksoa voitaisiin hyödyntää äidinkielen opintojen lisäksi myös muissa oppiaineissa ja vapaa-ajalla.

Valmistelu: Mukava idea ja toteutus mahdollista tehdä kohtuullisin kustannuksin. Aiempi kokemus hankkeessa myönteinen.

Hinta-arvio: 2 500 euroa.

# data[].attributes.body
Ideana on ostaa 3D-tulostimia kirjastolle. 5k€ saa 4 kpl Prusa MK4 tulostimia jotka ovat todella luotettavia ja helppokäyttöisiä. Vähemmälläkin määrällä kuin 4kpl pärjää, mutta 4kpl valmiiksi kasattuja MK4 tulostimia maksaa 4796€ - mahtuu budjettiin. Suosittelisin kuitenkin vähintään 2kpl.

Vaatisi vain kirjoitetun ohjeistuksen ja mahdollisesti hieman henkilökunnalle perehdytystä tulostimen käyttöön, jotta voisivat auttaa käyttäjiä jos tarvetta. Materiaalia löytyy valmiiksi jo vaikka millä mitalla internetistä - myös suomeksi.

Tällä idealla saataisiin 3D-tulostus tuotua kaikille kuntalaisille saataville ja mielestäni 3D-tulostuksella voidaan saada paljonkin hyötyä kuntalaisille esim. varaosien yms tulostamisella rikkinäisiin laitteisiin.

Itse olen valmis pitämään koulutusta niin tulostimen käytöstä kuin myös 3D mallien tuottamisesta ja valmiiden 3D mallien tulostuksesta.

Valmistelu: Tämä idea on noussut esille aiemmissakin osallistuvissa budjetoinneissa! Haasteeksi muodostuu esimerkiksi henkilöstöresursointi. Jos tulostimet asetetaan kirjastolle, tulisi henkilöstöä kouluttaa laitteen käyttöön ja henkilöstöä tulisi olla paikalla aina jollain tavalla kun laitteita käytetään. Henkilöstöresurssi kirjastoilla on kuitenkin nyt jo melko tiukassa. Aiheuttaa pysyviä kustannuksia - täyttääkö osbun säännöt tämän osalta?

Laitteen huoltojen ja korjausten osalta syntyisi kuluja. Tulostimen tarvitsemat materiaalit? Maksaako kuntalainen? Kuinka kauan laitetta voi käyttää - jos esimerkiksi isompi tulostus vie vaikka pari päivää?

Minkälainen tilantarve? Laitteita ei voi jättää "yksistään" ilman valvontaa. Voisiko yhdistää jotenkin kansalaisopiston toimintaan, jolloin olisi kurssimuotoista? Tai voisikovatko olla esim. suljetuissa tiloissa ja tila tulisi varata ja varaaja sitoutuu laitteiden oikeaoppiseen käyttöön ja rikkoutuessa myös korjauskuluihin?

Hinta-arvio: 5 000 euroa.

JATKOTYÖSTÖN KOMMENTIT: Idean toteutus vaatii valitettavasti pysyvää henkilöstöresurssia, tilat sekä pienimuotoisesti myös materiaalikustanuksia. 3D-tulostus on ajankohtainen teema ja tulostimet soveltuisivat hyvin osaksi laajempaa kokonaisuutta, esimerkiksi toisessa ideassa esiin nousseeseen kulttuurilabraan. Siirretään ei-eteneviin.